Խայմե Այովի

Խայմե Խավիեր Այովի Կարոսո (, ), էկվադորցի ֆուտբոլիստ, «Գոդոյ Կուրս» ակումբի և Էկվադորի ազգային հավաքականի հարձակվող։ 2014 թվականի աշխարհի առաջնության մասնակից։

Ակումբային կարիերա 

Այովին իր ֆուտբոլային կարիերան սկսել է սիրողական ակումբում։ 2006 թվականին նա չորս տարի ժամկետով պայմանագիր է կնքել «Էմելեկ» ակումբի հետ։ Այդ ակումբում նա հանդես է եկել կիսապաշտպանի դիրքում, սակայն մշտապես ձգտել է խաղալ դաշտի կենտրոնում։ 2009 թվականին խաղային փորձ ձեռք բերելու նպատակով Այովին վարձավճարով տեղափոխվել է «Մանտա»։ 34 խաղի ընթացքում նա խփել է 7 գոլ, և «Էմելեկը» ցանկացել է երկարացնել վարձավճարային պայմանագրի ժամկետը, սակայն նոր մարզիչ Խորխե Սամպաոլին Այովիին խնդրել է մնալ ակումբում։ 2010 թվականի մրցաշրջանում նա եղել է արգենտինացի հարձակվող Էռնան Պեյրոնեին փոխարինողը։ Հաղթելով այդ մրցակցությունում՝ Այովին դարձել է թիմի հիմնական հարձակվողը։

2011 թվականին Խայմեն տեղափոխվել է մեքսիկական «Տոլուկա» ակումբ՝ կնքելով երեք տարվա պայմանագիր։ Հունվարի 16-ին՝ «Պաչուկայի» դեմ խաղում, նա կատարել է իր դեբյուտը Մեքիկայի առաջնությունում։ Հունվարի 23-ին՝ «Խագուարես Չյապաս» դեմ խաղում, Այովին խփել է իր առաջին գոլը նոր ակումբի կազմում։ Առաջնության 12 հանդիպումներում նա խփել է 5 գոլ, ինչի շնորհիվ մեքսիկական շատ ակումբներ սկսել են հետաքրքրվել նրանով։ 2011 թվականի ամռանը Խայմեն տեղափոխվել է «Պաչուկա», որի կազմում իր դեբյուտը կատարել է հուլիսի 24-ին՝ «Սանտոս Լուգանայի» դեմ խաղում։ Հուլիսի 31-ին՝ «Պուեբլայի» դեմ խաղում, Այովին խփել է իր առաջին գոլը հօգուտ «Պաչուկայի»։

Խաղալով հիմնական կազմում՝ Այովին քիչ գոլ է խփել և 2012 թվականի ամռանը վարձավճարով ուղարկվել է Սաուդյան Արաբիա
յի «Ալ Նասր» ակումբ։ Սաուդյան Արաբիայի առաջնությունում իր դեբյուտը կատարել է օգոստոսի 23-ին՝ մասնակցելով «Ալ Իթթիհադի» դեմ խաղին։ Սեպտեմբերի 29-ին «Ալ Վահդա» ակումբի դեմ խաղում նա խփել է իր առաջին գոլը նոր ակումբի կազմում։ Այովին ձեռք է բերել լավ մարզավիճակ և գոլ է խփել ամեն երկրորդ խաղում։ 2013 թվականի մրցաշրջանի սկզբում նա ստացել է լուրջ վնասվածք․ ապաքինումը տևել է ութ ամիս։

2013 թվականի ամռանը Այովին պայմանագիր է կնքել «Տիխուանա» ակումբի հետ այն պայմանով, որ նա անմիջապես ուղարկվելու է վարձավճարով խաղալու, որպեսզի ձեռք բերի անհրաժեշտ մարզավիճակ։ Նա վերադարձել է հայրենիք, որտեղ մինչև տարվա ավարտը խաղացել է ԼԴՈՒ Կիտոյում։ 2014 թվականի հունվարի 11-ին՝ «Ամերիկա» ակումբի դեմ խաղում, նա կատարել է իր դեբյուտը «Տիխուանայի» կազմում։ Մարտի 8-ին՝ «Գվադալախարայի» դեմ խաղում, Այովան խփել է իր առաջին գոլը հօգուտ «Տիխուանայի»։ Մարտի 19-ին Խայմեն դարձել է ԿՈՆԿԱԿԱՖ-ի չեմպիոնների գավաթի խաղարկության շրջանակներում անցկացվող ամերիկյան «Լոս Անջելես Գալաքսի» ակումբի դեմ խաղի հերոսը՝ խփելով երկու գոլ։

2014 թվականի ամռանը Այովին վարձավճարով սկսել է խաղալ արգենտինական «Գոդոյ Կրուս» ակումբում։ Արգենտինայի առաջնությունում նա իր դեբյուտը կատարել է օգոստոսի 30-ին՝ «Հիմնասի Լա Պլատա» ակումբի դեմ խաղում։ Հոկտեմբերի 15-ին՝ «Տիգրեի» դեմ խաղում, նա դուբլ է ձևակերպել՝ խփելով իր առաջին գոլերը նոր ակումբի կազմում։ 13 խաղում 9 գոլ խփելուց հետո Այովին տեղ է գրավել թիմի հիմնական կազմում։ 2015 թվականի սկզբին Այովին «Գոդոյ Կրուսի» հետ կնքել է լիարժեք պայմանագիր։ Տրանսֆերի արժեքը կազմել է 1,5 միլիոն եվրո։

Միջազգային կարիերա  
2010 թվականի սեպտեմբերի 5-ին Մեքսիկայի հավաքականի դեմ Ընկերական խաղում Այովին կատարել է իր դեբյուտը Էկվադորի հավաքականի կազմում։ Նույն հանդիպման ընթացքում նա խփել է իր առաջին գոլը հավաքականում։

2014 թվականին Խայմեն ընդգրկվել է Էկվադորի հավաքականի հայտացուցակում՝ մասնակցելու Բրազիլիաում կայանալիք աշխարհի առաջնությանը։ Սակայն առաջնության ընթացքում նա եղել է պահեստայինների նստարանին և ոչ մի րոպե չի խաղացել։

2016 թվականին Այովին ԱՄՆ-ում մասնակցել է Ամերիկայի գավաթի խաղարկությանը, որի շրջանակներում մասնակցել է Բրազիլիայի,Պերուի, Հայիթիի և Միացյալ Նահանգների հավաքականների դեմ խաղերում։ Այովին գոլ է խփել Հայիթիի հավաքական։

Գոլերը Էկվադորի հավաքականում

Կարիերայի վիճակագրություն

Ակումբ

Ազգային հավաքական

Ծանոթագրություններ 

Էկվադորցի ֆուտբոլիստներ
Ֆուտբոլի հարձակվողներ